(UPDATE) Băiețelul de doi ani din județul Botoșani, dispărut ieri după amiază, a fost găsit în pădure
UPDATE – Băiețelul de doi ani din județul Botoșani, dispărut ieri după amiază, a fost găsit în pădurea din vecinătatea localității Tudora. El este în viață și este consultat de personal medical de specialitate.
Reamimtim că peste 200 de jandarmi, poliţişti şi voluntari l -au căutat mai bine de 24 de ore pe copilul de 2 ani, dispărut ieri. Angajaţilor locali ai Ministerului de Interne li s-au alăturat jandarmi din Neamţ, Suceava, Iaşi şi Bacău.
Reamintim că băiețelul se afla în vizită la o cunoştinţă, împreună cu familia, când a părăsit locuinţa respectivă, iar cei apropiaţi nu au reuşit să-l găsescă.
Jandarmi din judeţele Neamţ, Suceava, Iaşi şi Bacău participă, alături de angajaţii din Botoşani ai Ministerului Afacerilor Interne, la acţiunile de căutare a băieţelului de doi ani, care a dispărut în cursul după-amiezii de duminică, au anunţat reprezentanţii Inspectoratului de Poliţie Judeţean (IPJ) Botoşani.
Potrivit acestora, în zona localităţii Tudora în care se efectuează căutările sunt, în prezent, peste 200 de forţe de ordine din cadrul MAI, dar şi numeroşi voluntari.
Totodată, alături de poliţişti, în misiunile de scotocire sunt folosiţi şase câini de căutare-salvare în mediul natural, un elicopter SMURD, un elicopter din cadrul Inspectoratului General de Aviaţie şi un avion de mici dimensiuni, aparţinând voluntarilor.
Copilul, care este din localitatea Tudora, se afla, duminică, în vizita la o cunoştinţă, împreună cu familia, când a părăsit locuinţa respectivă, iar în urma căutărilor, cei apropiaţi nu au reuşit să-l identifice.
Radu Ayan are următoarele semnalmente: păr şaten închis, ochi căprui, ten măsliniu.
Vestimentaţie cunoscută: bluză de trening roşie cu dungi albe pe mâneci, pantaloni negri cu dungi laterale albe, adidaşi cu lumini la talpă.
IPJ Botoşani roagă cetăţenii care deţin informaţii cu privire la această persoană să apeleze 112 sau să se adreseze celei mai apropiate unităţi de poliţie. (Agerpres/ FOTO IPJ Botoșani)